|  |
| --- |
|  |
| **REPUBLIKA HRVATSKA**  **PRIMORSKO-GORANSKA ŽUPANIJA**  **OPĆINA OMIŠALJ**  **UPRAVNI ODJEL** |

KLASA: 402-01/25-01/10

URBROJ: 2170-30-25-4

U Omišlju, 05.03.2025. godine

**OBAVIJEST STANOVNICIMA OPĆINE OMIŠALJ**

**O SUFINANCIRANJU VOĆNIH SADNICA U 2025. GODINI**

Općina Omišalj sufinancirati će nabavu sadnog materijala u suradnji sa rasadnikom P&B HORTIKULTURA MALINSKA, vl. Blaženka Vrgoč, Miholjice 302, 51511 Malinska, OIB 29489218942. Rasadnik odobrava 16% popusta na maloprodajnu cijenu voćnih sadnica. Općina Omišalj sufinancira 50% preostalog iznosa, a razliku do pune cijene sadnica snose stanovnici Općine.

Stanovnici se mogu **predbilježiti** za nabavu voćnih sadnica do 19. ožujka 2025. godine putem Obrasca predbilježbe koji se može preuzeti na mrežnim stranicama Općine kao Prilog 1. ovoj Obavijesti ili osobno u upravnoj zgradi Općine Omišalj, Prikešte 13, ured broj 11 (prizemlje), radnim danima od 14,30 do 15,30.

**Predbilježbe započinju u srijedu, 5. ožujka 2025. godine i završavaju u srijedu, 19. ožujka 2025. godine.** Podnositelji će biti obaviješteni o terminu nabave sadnica nakon pregleda dostavljenog Obrasca predbilježbe i utvrđene valjanosti istog.

Sadnice će se nakon predbilježbe moći kupiti u rasadniku "P&B HORTIKULTURA MALINSKA" u razdoblju od 17.ožujka 2025. godine do 5. travnja 2025. godine.

Pravo kupnje imaju isključivo punoljetne osobe s prebivalištem na području Općine Omišalj, izuzev osoba koje obavljaju poljoprivrednu djelatnost te obiteljskih poljoprivrednih gospodarstava koja imaju status fizičke osobe ili obrtnika, upisanih u Upisnik poljoprivrednih gospodarstava, koje nemaju pravo na ostvarenje sufinanciranja temeljem ovog Poziva.

**Moguća je predbilježba za najviše 5 voćnih sadnica po kućanstvu, a najviši iznos sufinanciranja po kućanstvu je 22,00 eura.** Pri kupnji u rasadniku potrebno je predočiti osobnu iskaznicu, a način plaćanja u rasadniku je gotovina. Sufinanciranje se vrši do iskorištenja raspoloživih sredstava u Proračunu.

Kontakt osoba: Matej Noušak, 051/661-986, e-mail: [matej.nousak@omisalj.hr](mailto:matej.nousak@omisalj.hr).

**PONUDA SADNOG MATERIJALA ZA 2025. GODINU**

|  |  |  |
| --- | --- | --- |
| **Rbr.** | **VRSTA** | **CIJENA SA POPUSTOM I SUBVENCIJOM** |
| **1.** | **Maslina 1,5 god. – Oblica, Leccino, Pendolino, Cipressino, Frantoio** | **5,00 €** |
| **2.** | **Maslina 2 god / 3 god – Ist belica, Cipressino, Buža, Puntoža, Žižolera, Leccino, Pendolino, Picholino** | **7,90 €** |
| **3.** | Lijeska | **5,38 €** |
| **4.** | **Smokva - Petrovača bijela, Zamorčica** | **5,38 €** |
| **5.** | **Šipak** | **4,96 €** |
| **6.** | **Kivi (muški ili ženski)** | **6,22 €** |
| **7.** | **Bobičasto voće (malina, brusnica, aronija, ribiz, kupina, borovnica)** | **2,90 €** |
| **8.** | **Žižula** | **12,14 €** |
| **9.** | **Agrumi 1,5 g - limun, mandarina, naranča** | **5,42 €** |
| **10.** | **Agrumi 3 god.- limun, mandarina, naranča, kumkvat\*\*** | **14,91 €** |
| **11.** | **Voćne sadnice – breskva, kruška, jabuka, nektarina, badem \*\*** | **2,77 €** |

*\*\* ograničene količine*

**OPĆINA OMIŠALJ**